CELEX: 32017R0209
Language: fi
Date: 2017-02-02 00:00:00
Title: Komission täytäntöönpanoasetus (EU) 2017/209, annettu 2 päivänä helmikuuta 2017, tiettyjen tavaroiden luokittelusta yhdistettyyn nimikkeistöön

8.2.2017   
               
               
                  FI
               
               
                  Euroopan unionin virallinen lehti
               
               
                  L 33/16
               
            KOMISSION TÄYTÄNTÖÖNPANOASETUS (EU) 2017/209,
      annettu 2 päivänä helmikuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 2 päivänä helmikuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Kolme esinettä, jotka on pakattu yhteen vähittäismyyntiä varten:
                     
                                 a)
                              
                              
                                 muistilehtiö, joka koostuu noin 75 puhtaasta paperilehdestä (lehtiön takasivulla on yhteystiedot uuden lehtiön ostamiseen) ja joka on kooltaan noin 8 × 14 cm. Paperilehdet ovat yläreunasta liimalla toisiinsa kiinnitettyjä ja rei'itettyjä niin, että yksittäiset lehdet voidaan irrottaa lehtiöstä. Lehtiön takaosaa ja pientä osaa etuosasta peittää kartonki;
                              
                           
                                 b)
                              
                              
                                 muistilehtiön kotelo, joka on kooltaan noin 32 × 10 cm ja joka on valmistettu sisäpuolelta kartongilla vahvistetusta muovilevystä. Muistilehtiön kartonkiosa on sijoitettu kotelossa olevan viillon sisään. Kotelo voidaan taittaa muistilehtiön päälle peittämään se, ja siinä on lisäksi läpinäkyvä yläosan muovitasku sekä joustavasta tekstiilimateriaalista valmistettu pidikelenkki kuulakärkikynälle;
                              
                           
                                 c)
                              
                              
                                 tekstiililenkkiin asetettu ohut, noin 10 cm pituinen muovinen kuulakärkikynä.
                              
                           (Katso kuva) (*1)
                     
                  
                  
                     4820 10 30 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 4820 , 4820 10  ja 4820 10 30  nimiketekstien mukaisesti.
                     Esineiden katsotaan olevan yhdistetyn nimikkeistön 3 yleisen tulkintasäännön b alakohdan mukaisesti vähittäismyyntiä varten pakattujen sarjojen sisältämiä tavaroita. Muistilehtiö on keskeisessä asemassa sarjan käyttötarkoituksen kannalta, eli kirjoituspaperin tarjoaminen pieniä merkintöjä tai viestejä varten. Kotelon tarkoitus on vain kuoren tavoin suojata muistilehtiötä likaantumiselta ja rypistymiseltä. Kuulakärkikynä ei ole objektiivisten ominaisuuksiensa (kokonsa, muotoilunsa ja arvonsa) perusteella sarjan olennainen osa. Muistilehtiöön voi kirjoittaa millä tahansa muullakin kynällä. Näin ollen muistilehtiö on sarjalle sen olennaisen luonteen antava tavara.
                     Muistilehtiö luokitellaan nimikkeeseen 4820 , joka kattaa kaikenlaiset muistikirjat ja muistilehtiöt (ks. nimikettä 4820  koskevien harmonoidun järjestelmän selitysten ensimmäisen kohdan 1 alakohta).
                     Sen vuoksi sarja on luokiteltava CN-koodiin 4820 10 30 ’muistikirjoiksi, kirjepaperilehtiöiksi ja muistilehtiöiksi’.
                  
               
            (*1)  Kuva on ainoastaan ohjeellinen.